Publication: Magyar Közlöny
Issue: MK-2006-120 (Year: 2006, Number: 120)
Era: 2004-2010
Section: 37/2001. (X. 25.) PM rendelet a központosított illetményszámfejtésrõl, és a 2156/2002. (V. 15.) Korm. határozat
Paragraph Index: 693

2. § Ez az utasítás 2006. október 1-jén lép hatályba. Dr. Kóka János s. k., gazdasági és közlekedési miniszter Melléklet a 23/2006. (MK 120.) GKM utasításhoz A Magyar Energia Hivatal Szervezeti és Mûködési Szabályzata I. JOGÁLLÁS, SZERVEZETI FELÉPÍTÉS I.1 A Magyar Energia Hivatal (a továbbiakban: Hivatal) ellátja a földgáz- és villamosenergia-ellátással; a földgáz- és villamosenergia-ellátás biztonságának és a földgáz- és villamosenergia-piac hatékony mûködésének felügyeletével; a földgáz biztonsági készletezésével; az egyenlõ bánásmód követelményének érvényesítésével és a hatásos verseny elõsegítésével kapcsolatos feladatait; továbbá a törvényben meghatározott esetekben a távhõtermelõ létesítmény létesítésének és a távhõ termelésének engedélyezését, mindhárom energiafajta esetében a miniszter árhatósági jogkörébe tartozó hatósági árak, díjak, ár- és díjalkalmazási feltételek elõkészítését, valamint a földgázés villamosenergia-ellátás területén a fogyasztóvédelmi feladatokat. I.2 A Hivatal törvény által létrehozott kormányhivatal, amelynek irányítását a Kormány, felügyeletét a gazdasági és közlekedési miniszter (a továbbiakban: miniszter) látja el. I.3 A Hivatal Alapító Okirata 1999. március 11-én kelt, a Gazdasági Minisztérium Jogi Fõosztálya J-983/1999. sz. levelével küldte meg. Módosítása 2003. május 13-án kelt, a Gazdasági és Közlekedési Minisztérium Jogi Fõosztálya III-1/255/4/2003. sz. levelével küldte meg. Újabb módosítása 2005. január 31-én kelt, III-1/732/5/2005. számú. I.4 A Hivatal fejezeti jogosítványokkal felhatalmazott költségvetési szerv, amelynek költségvetése a felügyeletét ellátó miniszter által vezetett minisztérium költségvetési fejezetén belül önálló címet képez. A Hivatal mûködését saját bevételeibõl – az engedélyesek által fizetett felügyeleti díjból és igazgatási szolgáltatási díjból – fedezi. A Hivatal engedélyezett létszámkerete – a 2131/2006. (VII. 26.) Korm. határozat alapján – 94 fõ. A Hivatal jogállását, feladatait és hatáskörét a villamos

Source: https://magyarkozlony.hu/hivatalos-lapok/52c91c15591854dade3faf24ae7ab43b4614aae5/dokumentumok/d3452351d5eeed3dd553f1e4f1b0df1f77cd55a3/letoltes